ᱯᱟᱞᱜᱷᱟᱨ

ᱯᱟᱞᱜᱷᱟᱨ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱸᱠᱟᱬ ᱠᱷᱚᱸᱰ, ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱟᱹᱭᱥᱤ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱨ ᱒᱐᱑᱔ ᱠᱷᱚᱱ ᱱᱚᱣᱟ ᱯᱟᱞᱜᱷᱟᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱨᱟᱡᱽᱜᱟᱲ ᱠᱟᱱᱟ ᱾ ᱯᱟᱞᱜᱷᱟᱨ ᱵᱤᱡᱤ ᱢᱩᱢᱵᱟᱭᱼᱚᱦᱢᱚᱫᱟᱵᱟᱫᱽ ᱨᱮᱞ ᱰᱟᱦᱟᱨ ᱨᱮ ᱢᱩᱢᱵᱟᱭ ᱩᱯᱱᱚᱜᱽᱨᱤ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱩᱢᱵᱟᱭ ᱠᱷᱚᱱ ᱘᱗ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ, ᱢᱟᱱᱚᱨ ᱨᱮ ᱢᱩᱢᱵᱟᱭᱼᱚᱦᱢᱚᱫᱟᱵᱟᱫᱽ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱠᱷᱚᱱ ᱒᱔ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱯᱟᱞᱜᱷᱟᱨ ᱨᱤᱱ ᱦᱚᱲ ᱮᱞ ᱖᱘,᱙᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱓᱖,᱔᱐᱗ (᱕᱒.᱙%) ᱟᱨ ᱛᱤᱨᱞᱟᱹ ᱟᱜ ᱮᱞ ᱓᱒,᱔᱐᱗ (᱔᱗.᱑%) ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱗᱗.᱕% ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮ ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱑.᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱗᱓.᱓᱕% ᱛᱟᱦᱮᱸ ᱠᱟᱱᱟ ᱾ ᱑᱑.᱘% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾

ᱣᱟᱨᱞᱤ, ᱵᱷᱟᱰᱣᱟᱞᱤ ᱟᱨ ᱵᱷᱚᱝᱡᱟᱨᱤ ᱨᱚᱲ ᱥᱟᱶᱛᱮ ᱢᱟᱨᱟᱴᱷᱤ ᱟᱹᱰᱤ ᱛᱮᱫ ᱵᱮᱵᱷᱟᱨᱟᱜ ᱯᱟᱹᱨᱥᱤ ᱠᱟᱱᱟ ᱾ ᱜᱩᱡᱽᱨᱟᱴᱤ ᱟᱨ ᱢᱩᱥᱟᱞᱢᱟᱱ ᱦᱩᱰᱤᱧ ᱥᱚᱢᱟᱡᱽ : ᱜᱩᱡᱽᱨᱟᱴᱤ ᱟᱨ ᱩᱨᱫᱩ ᱠᱚ ᱨᱚᱲᱟ ᱾

ᱯᱟᱞᱜᱷᱟᱨ ᱨᱤᱱ ᱥᱚᱦᱨᱤ ᱦᱚᱲ ᱮᱞ ᱑᱔,᱓᱕,᱒᱑᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱤᱭᱟᱹ ᱞᱮᱠᱟ ᱜᱩᱴ ᱦᱚᱲ ᱮᱞ ᱔᱘% ᱥᱚᱦᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱟᱞᱜᱷᱟᱨ ᱥᱚᱲᱚᱠ ᱟᱨ ᱨᱮᱞ ᱯᱚᱨᱤᱣᱚᱦᱚᱱ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱯᱟᱞᱜᱷᱟᱨ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱱᱤᱜᱟᱢ ᱨᱮᱱᱟᱜ ᱢᱤᱫ ᱰᱤᱵᱤᱡᱚᱱ ᱢᱩᱬ ᱞᱮᱠᱟᱛᱮ ᱠᱟᱹᱢᱤᱭᱟ, ᱱᱚᱣᱟ ᱥᱩᱨᱚᱛ, ᱵᱷᱟᱯᱤ, ᱵᱷᱟᱞᱥᱟᱰ, ᱵᱚᱰᱳᱫᱚᱨᱟ, ᱵᱷᱚᱨᱩᱪ, ᱟᱸᱠᱞᱮᱥᱚᱨ, ᱟᱱᱚᱱᱫᱽ, ᱢᱩᱢᱵᱟᱭ, ᱚᱦᱢᱚᱫᱟᱵᱟᱫᱽ, ᱢᱤᱨᱟᱡᱽ, ᱯᱩᱱᱮ, ᱵᱷᱚᱰᱩᱡᱽ ᱥᱟᱶᱛᱮ ᱢᱚᱦᱟᱨᱟᱥᱴᱨᱚ ᱟᱨ ᱜᱩᱡᱽᱨᱟᱴ ᱨᱮᱱᱟᱜ ᱟᱹᱰᱤ ᱥᱚᱦᱚᱨ ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾ ᱴᱷᱟᱱᱮ, ᱩᱞᱦᱟᱥᱱᱚᱜᱚᱨ, ᱵᱷᱤᱣᱟᱸᱰᱤ, ᱚᱣᱨᱚᱝᱜᱟᱵᱟᱫᱽ, ᱚᱦᱢᱟᱫᱽᱱᱚᱜᱚᱨ, ᱠᱟᱞᱭᱟᱬ, ᱟᱞᱤᱵᱟᱜᱽ, ᱱᱟᱱᱫᱩᱨᱵᱟᱨ, ᱵᱷᱩᱥᱟᱣᱟᱞ, ᱥᱤᱨᱰᱤ, ᱟᱨ ᱱᱟᱥᱤᱠ ᱾

ᱯᱟᱞᱜᱷᱟᱨ ᱢᱩᱢᱵᱟᱭ ᱩᱯᱱᱚᱜᱽᱨᱤ ᱨᱮᱞᱣᱮ ᱨᱮ ᱢᱤᱫᱴᱟᱝ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱥᱟᱴᱟᱞ/ᱢᱮᱢᱩ/ᱤᱮᱢᱭᱩ/ (ᱞᱚᱠᱟᱞ ᱴᱨᱮᱱ) ᱥᱮᱵᱟ ᱥᱟᱶᱛᱮ ᱟᱹᱰᱤ ᱜᱟᱱ ᱡᱷᱟᱹᱞ ᱥᱟᱸᱜᱤᱧ ᱟᱜ ᱴᱨᱮᱱ ᱦᱚᱸ ᱱᱚᱸᱰᱮ ᱛᱤᱸᱜᱩᱱᱟ ᱾

ᱠᱟᱞᱪᱟᱨ
ᱠᱩᱞᱵᱤ, ᱵᱷᱚᱸᱰᱟᱨᱤ, ᱣᱟᱨᱞᱤ (ᱟᱹᱫᱤᱵᱟᱹᱥᱤ), ᱠᱟᱴᱠᱚᱨᱤ, ᱢᱚᱞᱦᱟᱨ ᱠᱚᱞᱤ, ᱵᱷᱟᱸᱡᱟᱨᱤ, ᱵᱷᱚᱰᱣᱟᱞ, ᱢᱟᱞᱤ (ᱥᱚᱨᱴᱷᱤ) ᱯᱟᱞᱜᱷᱟᱨ ᱨᱤᱱ ᱢᱩᱬ ᱡᱟᱹᱛᱤ ᱠᱟᱱᱟ ᱾

ᱵᱷᱟᱸᱡᱟᱨᱤ ᱢᱤᱫ ᱠᱷᱟᱱᱟᱵᱽᱫᱚᱥ ᱟᱹᱫᱤᱵᱟᱹᱥᱤ ᱠᱟᱱᱟ ᱚᱠᱚᱭᱟᱜ ᱨᱮᱦᱮᱫ ᱪᱤᱛᱛᱚᱨᱜᱚᱲ, ᱨᱟᱡᱚᱥᱛᱷᱟᱱ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱯᱟᱞᱜᱷᱟᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ